รัฐสภาออสเตรเลีย

| รัฐสภาออสเตรเลีย  Parliament of Australia |
| --- | --- |
สมัยที่ 46

ประเภท
ประเภท: ระบบสองสภา 
องค์ประกอบ: วุฒิสภา สภาผู้แทนราษฎร
ประวัติ
ก่อตั้ง:  (1901-05-09) 9 พฤษภาคม ค.ศ. 1901 (123 ปี)
ผู้บริหาร
พระมหากษัตริย์: สมเด็จพระเจ้าชาลส์ที่ 3  ตั้งแต่ 8 กันยายน ค.ศ. 2022 
ผู้สำเร็จราชการ: เดวิด เฮอร์ลีย์  ตั้งแต่ 1 กรกฎาคม ต.ศ. 2019 
ประธานวุฒิสภา: สกอตต์ ไรอัน, เสรีนิยม  ตั้งแต่ 13 พฤศจิกายน ค.ศ. 2017 
ประธานสภาผู้แทนราษฎร: โทนี สมิธ, เสรีนิยม  ตั้งแต่ 10 สิงหาคม 2015 
โครงสร้าง
สมาชิก: 227 คน  (ส.ส. 151 คน และส.ว. 76 คน)

กลุ่มการเมืองใน สภาผู้แทนราษฎร: ฝ่ายรัฐบาล (76) พรรคร่วมรัฐบาล    เสรีนิยม (60)    ชาติ (16)   ฝ่ายค้าน (68)    แรงงาน (68)   ครอสเบนช์ (7)     Greens (1)    KAP (1)     Centre Alliance (1)    อิสระ (4)   

กลุ่มการเมืองใน วุฒิสภา: ฝ่ายรัฐบาล (36)   พรรคร่วมรัฐบาล     เสรีนิยม (31)    ชาติ (5)     ฝ่ายค้าน (26)     แรงงาน (26)     ครอสเบนช์ (14)     Greens (9)     One Nation (2)     Centre Alliance (1)     Lambie Network (1)    Patrick Team (1)  
การเลือกตั้ง
ระบบการเลือกตั้งสภาผู้แทนราษฎร: แบบหลายรอบในทันที
ระบบการเลือกตั้งวุฒิสภา: แบบเสียงเดียวถ่ายโอนคะแนนได้
การเลือกตั้งสมาชิกสภาผู้แทนราษฎรครั้งล่าสุด: 18 พฤษภาคม ค.ศ. 2019
การเลือกตั้งสมาชิกวุฒิสภาครั้งล่าสุด: 18 พฤษภาคม ค.ศ. 2019 (ครึ่งหนึ่ง)
การเลือกตั้งสมาชิกสภาผู้แทนราษฎรครั้งหน้า: ก่อน 3 กันยายน ค.ศ. 2022
การเลือกตั้งสมาชิกวุฒิสภาครั้งหน้า: ก่อน 21 พฤษภาคม ค.ศ. 2022
การกำหนดเขตเลือกตั้ง: จัดทำโดยคณะกรรมการการเลือกตั้งของแต่รัฐ
ที่ประชุม

ที่ทำการรัฐสภา  แคนเบอร์รา, ออสเตรเลียนแคพิทอลเทร์ริทอรี 
เว็บไซต์
aph.gov.au
รัฐสภาออสเตรเลีย (อังกฤษ: Parliament of Australia) ชื่อทางการว่า รัฐสภากลาง (อังกฤษ: Federal Parliament) หรือเรียกอีกได้ว่า รัฐสภาเครือจักรภพ (อังกฤษ: Commonwealth Parliament) คือสภานิติบัญญัติของเครือรัฐออสเตรเลีย โดยมีประกอบสามประการ ได้แก่ พระมหากษัตริย์ (โดยผู้สำเร็จราชการเป็นผู้แทนพระองค์ฯ) วุฒิสภา และสภาผู้แทนราษฎร โดยสภาทั้งสองนั้นมีที่มาโดยการเลือกตั้งโดยนำแบบมาจากรัฐสภาสหรัฐ วุฒิสภานั้นเป็นตัวแทนของรัฐและดินแดนในขณะที่สภาผู้แทนราษฎรเป็นตัวแทนของประชาชนในเขตเลือกตั้งแบ่งตามจำนวนประชากร ถึงแม้ว่าจะมีสองสภาแต่ยังคงมีการรวมอำนาจบางประการอันเป็นมรดกของระบบเวสต์มินสเตอร์
สภาสูง ได้แก่ วุฒิสภา ประกอบด้วยสมาชิกจำนวน 76 คน โดยมาจากรัฐๆ ละ 12 คน และดินแดนทั้งสองดินแดนละ 2 คน นอร์เทิร์นเทร์ริทอรี ซึ่งรวมถึง เกาะคริสต์มาสกับหมู่เกาะโคโคส (คีลิง) และออสเตรเลียนแคพิทอลเทร์ริทอรี ซึ่งรวมถึงเกาะนอร์ฟอล์ก และเจอร์วิสเบย์เทร์ริทอรี สมาชิกวุฒิสภามีที่มาโดยการเลือกตั้งระบบสัดส่วนแบบเสียงเดียวถ่ายโอนคะแนนได้ซึ่งทำให้ได้ผลลัพธ์ของสภาที่มีสมาชิกพรรคขนาดน้อยใหญ่ที่หลากหลาย พรรคการเมืองในรัฐบาลหรือพรรคร่วมรัฐบาลนั้นไม่เคยได้เสียงข้างมากในวุฒิสภาตั้งแต่ปีค.ศ. 1981 (ยกเว้นปีค.ศ. 2005 และค.ศ. 2007) และโดยปกตินั้นจะต้องเจรจาต่อรองกับพรรคการเมืองและนักการเมืองอิสระจำนวนมากเพื่อที่จะให้ผ่านร่างกฎหมายได้
สภาล่าง ได้แก่ สภาผู้แทนราษฎร ประกอบด้วยสมาชิกจำนวน 151 คน ซึ่งมาจากการเลือกตั้งแบบหลายรอบในทันทีซึ่งเป็นการเลือกตั้งแบบจัดลำดับความชอบโดยใช้เขตเลือกตั้งแบบมีผู้แทนเพียงคนเดียว โดยส่วนใหญ่จะมีเพียงกลุ่มพรรคการเมืองใหญ่จำนวนสองกลุ่มในสภา ได้แก่ กลุ่มแนวร่วมขวากลาง (ประกอบด้วยพรรคเสรีนิยมและพรรคชาติ และพรรคกลางซ้ายคือพรรคแรงงาน โดยรัฐบาลจะต้องได้รับความไว้วางใจจากสภาผู้แทนราษฎรจึงจะสามารถดำรงอยู่ได้
สภาผู้แทนราษฎรมีวาระคราวละ 3 ปี หรือน้อยกว่าได้ในกรณียุบสภา ในขณะที่วุฒิสภานั้นมีวาระประจำซึ่งมีสมาชิกจำนวน 36 คนครบวาระทุกๆ สามปี (วาระของสมาชิกวุฒิสภาสี่คนจากสองดินแดนนั้นตรงกับการเลือกตั้งสภาผู้แทนราษฎร) ดังนั้นสภาผู้แทนราษฎรและวุฒิสภานั้นมักจะชนกัน ในออสเตรเลียมีกลไกการยุบสภาเพื่อป้องการการติดล็อคของสภาโดยใช้การยุบสภาคู่ (double dissolution) ซึ่งสามารถยุบสภาทั้งหมดรวมถึงวุฒิสภาและสภาผู้แทนราษฎรในกรณีที่วุฒิสภาปฏิเสธการผ่านกฎหมายที่ผ่านการลงมติรับรองโดยสภาผู้แทนราษฎร